Aanbieder gas by volgende Woordpret | Netwerk24
Aanbieder gas by volgende Woordpret
Tracey Lange Foto: Jaco Marais
Tracey Lange, aanbieder van die TV-programme Bravo! en Tussen Ons is op 12 Oktober die gas by die WAT se volgende Woordpret.
Tracey sal ’n blik agter die skerms van die TV-programme gee en vrywilligers uit die gehoor sal aan ’n onvoorbereide Tussen Ons-gesprek kan deelneem. Sy is ’n spontane en gemaklike mens en daar sal ook nog heelwat ander verrassings wees.
Maggie Marais van Delaire Graff sal van die landgoed se uitsoekwyne kom bekendstel en wyn, sap en ligte verversings is van 12:30 beskikbaar.
Tracey kom om 13:00 aan die beurt. Die program duur ongeveer 45 minute.
Kaartjies kos R30 en daar is sitplek vir slegs 50 mense. Bel Susan of Tanja voor of op 10 Oktober by 021 887 3113, of skakel die WAT by wat@sun.ac.za om ’n sitplek te bespreek.